Document ID: 32007D0555

ΑΠΌΦΑΣΗ ΤΗΣ ΕΠΙΤΡΟΠΉΣ
της 1ης Αυγούστου 2007
για τροποποίηση του προσαρτήματος Β του παραρτήματος XII της πράξης προσχώρησης του 2003 όσον αφορά ορισμένες εγκαταστάσεις του τομέα του κρέατος στην Πολωνία
[κοινοποιηθείσα υπό τον αριθμό Ε(2007) 3614]
(Κείμενο που παρουσιάζει ενδιαφέρον για τον ΕΟΧ)
(2007/555/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το παράρτημα XII κεφάλαιο 6 τμήμα B υποτμήμα I παράγραφος 1 στοιχείο ε),
Εκτιμώντας τα ακόλουθα:
(1)
Χορηγήθηκε στην Πολωνία μεταβατική περίοδος για ορισμένες εγκαταστάσεις που αναφέρονται στο προσάρτημα B του παραρτήματος ΧΙΙ της πράξης προσχώρησης του 2003.
(2)
Το προσάρτημα B του παραρτήματος XII της πράξης προσχώρησης του 2003 έχει τροποποιηθεί με τις αποφάσεις 2004/458/ΕΚ (1), 2004/471/ΕΚ (2), 2004/474/ΕΚ (3), 2005/271/ΕΚ (4), 2005/591/ΕΚ (5), 2005/854/ΕΚ (6), 2006/14/ΕΚ (7), 2006/196/ΕΚ (8), 2006/404/ΕΚ (9), 2006/555/ΕΚ (10), 2006/935/ΕΚ (11), 2007/202/ΕΚ (12) και 2007/443/EK (13) της Επιτροπής.
(3)
Σύμφωνα με επίσημη δήλωση της αρμόδιας αρχής της Πολωνίας, ορισμένες εγκαταστάσεις του τομέα του κρέατος έχουν ολοκληρώσει τη διαδικασία αναβάθμισής τους και έχουν πλέον συμμορφωθεί πλήρως με την κοινοτική νομοθεσία. Ορισμένες εγκαταστάσεις έχουν διακόψει οριστικά τις δραστηριότητες για τις οποίες είχαν υπαχθεί σε μεταβατικές ρυθμίσεις. Οι εγκαταστάσεις αυτές πρέπει, επομένως, να διαγραφούν από τον κατάλογο των εγκαταστάσεων που υπόκεινται σε μεταβατικές ρυθμίσεις.
(4)
Μόνο εγκαταστάσεις του τομέα του κρέατος παραμένουν στον κατάλογο αυτόν. Για τις εγκαταστάσεις αυτές η ημερομηνία της πλήρους συμμόρφωσής τους επικαιροποιείται ανάλογα με την πρόοδο που σημειώνεται κατά τη διαδικασία αναβάθμισης.
(5)
Επομένως, το προσάρτημα Β του παραρτήματος ΧΙΙ της πράξης προσχώρησης του 2003 πρέπει να τροποποιηθεί ανάλογα. Χάριν σαφήνειας, θα πρέπει να αντικατασταθεί.
(6)
Η μόνιμη επιτροπή για την τροφική αλυσίδα και την υγεία των ζώων έχει ενημερωθεί για τα μέτρα που προβλέπονται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το προσάρτημα Β του παραρτήματος XII της πράξης προσχώρησης του 2003 αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 1 Αυγούστου 2007.

Labels: 0
18
15
17